Mattilsynet signerte avtale som bidrar til enklere sjømateksport til Sør-Korea | Mattilsynet
Mattilsynet signerte avtale som bidrar til enklere sjømateksport til Sør-Korea
25.9.2020 16:08:13 CEST | Mattilsynet
Mattilsynets administrerende direktør, Ingunn Midtun Godal, (til høyre) signerte sjømatavtale med Sør-Korea på en digital signeringsseremoni mellom Seoul, Oslo og Bergen. Elisabeth Wilmann, direktør for avdeling fisk og sjømat i Mattilsynet (til venstre). .
Sør-Korea har de siste årene blitt et stadig viktigere marked for norsk sjømat. Særlig har lakseeksporten økt, også nå under koronautbruddet Det gikk nesten 14 000 tonn laks til Sør-Korea i første halvår, og det er omtrent like mye som eksporten til landet i hele 2015.
Mattilsynet har siden 2014 jobbet tett med Ministry of Food and Drug Safety i Sør-Korea for at norsk sjømat skal oppfylle Sør-Koreas krav til trygg mat og dermed kunne importeres på en enklere måte.
- Intensjonsavtalen jeg signerte sammen med General Director Mr. Gwon er en god plattform for det videre samarbeidet, og det vil komme norske sjømatprodusenter og -eksportører til gode, sier Ingunn Midtun Godal, administrerende direktør i Mattilsynet.
Intensjonsavtalen trer i kraft 23. september 2021. I mellomtiden skal partene blant annet innføre et system for listeføring av virksomheter som ønsker å eksportere til Sør-Korea.
Digital signeringsseremoni
På grunn av koronasituasjon ble sjømatavtalen mellom Mattilsynet og sørkoreanske myndigheter inngått på en digital signeringsseremoni mellom Seoul, Oslo og Bergen.
Funn av ulovlig plantevernmiddel i sesamfrø fra India16.10.2020 16:54:26 CEST | Pressemelding
Mattilsynet er varslet om at sesamfrø fra India kan være forurenset av plantevernmiddelet etylenoksid. Produktene er distribuert i Norge og flere andre EU-land.